CELEX: 32021R1447
Language: el
Date: 2021-09-03 00:00:00
Title: Εκτελεστικός κανονισμός (ΕΕ) 2021/1447 της Επιτροπής της 3ης Σεπτεμβρίου 2021 για την τροποποίηση του εκτελεστικού κανονισμού (ΕΕ) 2020/1534 για την επιβολή οριστικού δασμού αντιντάμπινγκ στις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών κ.λπ.) καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου

6.9.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 313/13
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1447 ΤΗΣ ΕΠΙΤΡΟΠΗΣ
         της 3ης Σεπτεμβρίου 2021
         για την τροποποίηση του εκτελεστικού κανονισμού (ΕΕ) 2020/1534 για την επιβολή οριστικού δασμού αντιντάμπινγκ στις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών κ.λπ.) καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 14 παράγραφος 1,
         Εκτιμώντας τα ακόλουθα:
         
                     (1)
                  
                  
                     Οι εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών, κ.λπ.) καταγωγής Λαϊκής Δημοκρατίας της Κίνας υπόκεινται σε οριστικό δασμό αντιντάμπινγκ, ο οποίος επιβλήθηκε από την Επιτροπή με τον εκτελεστικό κανονισμό (ΕΕ) 2020/1534 του Συμβουλίου (2).
                  
               
                     (2)
                  
                  
                     Η Toyoshima Share Yidu Foods Co., Ltd (3), πρόσθετος κωδικός TARIC (4) A889, εταιρεία που είναι εγκατεστημένη στη Λαϊκή Δημοκρατία της Κίνας και της οποίας οι εξαγωγές στην Ένωση ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών κ.λπ.) υπόκεινται σε δασμό αντιντάμπινγκ ύψους 499,6 EUR/τόνο καθαρού βάρους του προϊόντος, ενημέρωσε την Επιτροπή ότι, από τις 22 Ιανουαρίου 2008, άλλαξε την επωνυμία της σε «Hubei Fomdas Foods Co., Ltd, Yidu, Hubei».
                  
               
                     (3)
                  
                  
                     Στις 31 Μαρτίου 2021 η εταιρεία, μετά την αλλαγή της επωνυμίας της, ζήτησε από την Επιτροπή να επιβεβαιώσει ότι η αλλαγή επωνυμίας δεν επηρεάζει το δικαίωμα της εταιρείας να επωφελείται από τον δασμολογικό συντελεστή για τους συνεργαζόμενους παραγωγούς-εξαγωγείς που δεν συμπεριλήφθηκαν στο δείγμα ο οποίος εφαρμοζόταν σ’ αυτήν υπό την προηγούμενη επωνυμία της. Η εταιρεία διευκρίνισε συγκεκριμένα ότι ζητεί η αλλαγή επωνυμίας να αρχίσει να ισχύει από την ημερομηνία υποβολής του αιτήματός της προς την Επιτροπή, δηλαδή από τις 31 Μαρτίου 2021.
                  
               
                     (4)
                  
                  
                     Η Επιτροπή εξέτασε τις παρασχεθείσες πληροφορίες και κατέληξε στο συμπέρασμα ότι η αλλαγή επωνυμίας είχε καταχωριστεί δεόντως από τις αρμόδιες αρχές και δεν είχε ως αποτέλεσμα καμία νέα σχέση με άλλους ομίλους εταιρειών οι οποίοι δεν είχαν διερευνηθεί από την Επιτροπή. Ως εκ τούτου, η εν λόγω αλλαγή επωνυμίας δεν επηρεάζει τα πορίσματα του εκτελεστικού κανονισμού (ΕΕ) 2020/1534, και ιδίως τον δασμό αντιντάμπινγκ που εφαρμόζεται στην εν λόγω εταιρεία.
                  
               
                     (5)
                  
                  
                     Με βάση τις εκτιμήσεις που παρατίθενται στην προηγούμενη αιτιολογική σκέψη, η Επιτροπή έκρινε σκόπιμο να τροποποιήσει τον εκτελεστικό κανονισμό (ΕΕ) 2020/1534, ώστε να αντικατοπτρίζει την αλλαγή της επωνυμίας της εταιρείας στην οποία είχε προηγουμένως αποδοθεί ο πρόσθετος κωδικός TARIC A889.
                  
               
                     (6)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Το παράρτημα του εκτελεστικού κανονισμού (ΕΕ) 2020/1534 τροποποιείται ως εξής:
               
                  η επωνυμία «Toyoshima Share Yidu Foods Co.»
               
               αντικαθίσταται από την επωνυμία
               
                  «Hubei Fomdas Foods Co., Ltd, Yidu, Hubei».
               
            
            
               2.   Ο πρόσθετος κωδικός TARIC A889, που είχε αποδοθεί προηγουμένως στην Toyoshima Share Yidu Foods Co., Ltd, εφαρμόζεται στην Hubei Fomdas Foods Co., Ltd, Yidu, Hubei από τις 31 Μαρτίου 2021. Κάθε οριστικός δασμός που καταβλήθηκε για τις εισαγωγές προϊόντων που κατασκευάζονται από τη Hubei Fomdas Foods Co., Ltd, Yidu, Hubei καθ’ υπέρβαση του δασμού αντιντάμπινγκ που καθορίζεται στο άρθρο 1 παράγραφος 2 του εκτελεστικού κανονισμού (ΕΕ) 2020/1534 όσον αφορά την Toyoshima Share Yidu Foods Co. επιστρέφεται ή διαγράφεται σύμφωνα με την ισχύουσα τελωνειακή νομοθεσία.
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 3 Σεπτεμβρίου 2021.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  Εκτελεστικός κανονισμός (ΕΕ) 2020/1534 της Επιτροπής, της 21ης Οκτωβρίου 2020, για την επιβολή οριστικού δασμού αντιντάμπινγκ στις εισαγωγές ορισμένων παρασκευασμένων ή διατηρημένων εσπεριδοειδών (συγκεκριμένα μανταρινιών κ.λπ.) καταγωγής Λαϊκής Δημοκρατίας της Κίνας, κατόπιν επανεξέτασης ενόψει της λήξης ισχύος των μέτρων σύμφωνα με το άρθρο 11 παράγραφος 2 του κανονισμού (ΕΕ) 2016/1036 του Ευρωπαϊκού Κοινοβουλίου και του Συμβουλίου (ΕΕ L 351 της 22.10.2020, σ. 2).
         
            (3)  Η εταιρεία αυτή παρατίθεται στο παράρτημα του κανονισμού (ΕΕ) 2020/1534 ως συνεργαζόμενος παραγωγός-εξαγωγέας που δεν συμπεριλήφθηκε στο δείγμα.
         
            (4)  Το Ενοποιημένο Δασμολόγιο της Ευρωπαϊκής Ένωσης.